Оспорващият С. Н. К. – редовно призован, явява се лично.

Ответникът З. изпълнителният Д. на Държавен фонд „. – редовно призован, не изпраща представител.

ОСПОРВАЩИЯТ К.: Да се даде ход на делото. 

Съдът намира, че не са налице процесуални пречки за даване ход на делото, предвид редовното призоваване на страните, поради което 

О П Р Е Д Е Л И:

ДАВА ХОД НА ДЕЛОТО И ДОКЛАДВА 

Производството по делото е възобновено с Определение № 1007/07.07.2016 г. след спиране на делото на основание чл. 129, ал. 2, изр. 2 от АПК до произнасяне на Министъра на земеделието и храните по жалба вх. № 94-2538/18.05.2015 г., подадена от С. Н. К. против АУПДВ № 02-010-6500/392/24.04.2015 г. на Зам. И. Д. на Държавен фонд „. – С..
Докладва получено в регистратура на съда на 06.07.2016 г. писмо от ответника, ведно със Заповед № РД 20-209/01.06.2016 г. на Министъра на земеделието и храните, с която е оставена без уважение жалбата на С. Н. К. против АУПДВ № 02-010-6500/392/24.04.2015 г. на Зам. И. Д. на Държавен фонд „. – С..
Съдът докладва постъпила в регистратура на съда на 02.09.2016 г. молба от ст. юрисконсулт Г. - процесуален представител на Държавен фонд „. - С., с която представя Заповед № 03-РД/323/11.03.2015 г. на И. Д. на Държавен фонд „. – С., с която същият е делегирал на Зам. И. Д. правомощия по Закона за подпомагане на земеделските производители.

ОСПОРВАЩИЯТ К.: Поддържам жалбата. Няма да представям нови доказателства. 
Заявявам, че не съм обжалвал Заповед № РД 20-165/14.02.2014 г., с която Министърът на земеделието и храните е оставил без уважение жалбата ми срещу Акт за прекратяване на многогодишен ангажимент по мярка 212 “Плащания на земеделски стопани в райони с ограничения, различни от планинските райони” 2007-2013 г. Получил съм тази заповед, с която е оставена без уважение жалбата ми, но не съм обжалвал същата пред съда.

Съдът намира, че следва да бъде приета като доказателство по делото представената от ответника Заповед № РД 20-209/01.06.2016 г. на Министъра на земеделието и храните, както и допълнително представената с писмо от ответника от 02.09.2016 г. заповед на И. Д. на Държавен фонд „..
Предвиди изявлението на оспорващия и липсата на доказателствени искания следва да бъде даден ход на делото по същество.
Предвид изложеното, съдът

О П Р Е Д Е Л И:

ПРИЕМА като доказателства по делото Заповед № РД 20-209/01.06.2016 г. на Министъра на земеделието и храните и Заповед № ОЗ-РД/323/11.03.2015 г. на И. Д. на Държавен фонд „. – С..

ДАВА ХОД НА ДЕЛОТО ПО СЪЩЕСТВО 

ОСПОРВАЩИЯТ К.: Уважаема госпожо Председател, моля да отмените Акт за установяване на публично държавно вземане № 02-010-6500/392/24.04.2015 г. на Зам. И. Д. на Държавен фонд „..  
През 2008 г. на едно събрание взехме решение да направим селско стадо. Групирахме се 17 човека и избраха мен, и кандидатствахме за пасище и мери. След две години хората започнаха да продават животните, стадото се разпадна и аз сметнах, че след като няма животни е редно да не декларирам пасища и мери. Това ми бяха основните мотивите, за да може да се освободят тези пасища за други хора, които имат животни.

Съдът счете делото за изяснено и обяви, че ще се произнесе със съдебен акт в законоустановения едномесечен срок. 

Протоколът се написа в съдебно заседание, което приключи в 10:20 часа. 

                      АДМИНИСТРАТИВЕН СЪДИЯ: /п/ Мария Тодорова

                                                            СЕКРЕТАР: /п/ Елена Филипова

Вярно с оригинала!
Е.Ф.